དེ་ཡང་ཆོས་ལུགས་མི་སྣའི་འཐུས་ཚབས།གསོན་ཆོས་བཅའ་བ་དང་སྨྱུང་གནས་བསྲུང་བ་ནི་མ་གཞི་ནས་དགེ་སྒྲུབ་ཚོགས་བསགས་ཀྱི་ལས་མི་དམན་པ་ཞིག་ཡིན་ཞིང་།དེ་ནི་རང་ཉིད་ཀྱི་གཙོ་སེམས་དང་སྒྲིབ་སྦྱོང་ལ་རག་ལས་པའི་ཀུན་སྤྱོད་ཅིག་ཡིན་མོད།ད་ལྟའི་ཆར་མི་མང་པོ་ཞིག་གིས་ནི་ངང་ངམ་ཤུགས་ཀྱིས་ཕན་ཚུན་འགྲན་པ་ལྟ་བུའི་སྣང་ཚུལ་འབྱུང་གིན་ཡོད་པ་དང་།རྒྱས་སྤྲོས་རྒྱས་ཤོམ་བྱེད་ནས་དོན་མེད་ཆུད་ཟོས་སུ་གཏོང་བ་དང་རྩ་བའི་དགོངས་པ་དང་འགལ་འགྲོ་བཞིན་པ་གནས་ཚུལ་འདུགཏང་དང་རྒྱལ་ཁབ་ཀྱིས་དེ་ལ་ཆེད་དོན་གྱི་ལག་བསྟར་བྱེད་ཐབས་བཏོན་པ་འདིས་ནུས་ལྡན་གྱི་སྒོ་ནས་དོན་དག་དེའི་རིགས་འབྱུང་བར་སྔོན་འགོག་བྱེད་ནུས་པ་དང་།བོད་ཀྱི་སྲོལ་རྒྱུན་གྱི་ཆོས་ལུགས་རིག་གནས་ལ་ཚད་ལྡན་དང་སྲུང་སྐྱོབ་བྱེད་པར་ཕན་ཡོད་ཀྱི་སྐུལ་འདེད་ནུས་པ་ཐོན་སྲིད་པས།ཆོས་ལུགས་མི་སྣ་དག་གིས་ཡུལ་ཚོ་སྲིད་གཞུང་གི་གནའ་སྲོལ་ལེགས་བསྒྱུར་དང་ཞིང་གྲོང་འཚོ་སྡོད་ཁོར་ཡུག་ལོ་གསུམ་ལེགས་བཅོས་བྱེད་པའི་བྱ་འགུལ་ལ་རང་ནུས་ཅི་ལྕོགས་ཀྱིས་རྒྱབ་སྐྱོར་བྱེད་ངེས་ཡིན་ཟེར་ཞེས་བཤད་བྱུང་།